അന്ന് വീഴ്ച ചൂണ്ടിക്കാട്ടിയപ്പോള് പരിഹാസം ഇപ്പോള് മുഖ്യമന്ത്രിക്ക് മൗനം: ചെന്നിത്തല തിരുവനന്തപുരം: ശബരിമല വിമാനത്താവളത്തിന്റെ കാര്യത്തില് സംസ്ഥാന സര്ക്കാര് കടുത്ത അലംഭാവം കാട്ടുകയും കള്ളക്കളി നടത്തുകയുമാണെന്ന് ഒരു വര്ഷം മുന്പ് തന്നെ താന് ചൂണ്ടിക്കാട്ടിയിരുന്നതാണെന്ന് മുന് പ്രതിപക്ഷ നേതാവ് രമേശ് ചെന്നിത്തല. അന്നു താന് പറഞ്ഞത് ഗൗരവമായി എടുത്ത് തിരുത്തല് നടപടികള് സ്വീകരിച്ചിരുന്നെങ്കില് കേന്ദ്ര വ്യോമയാന ഡയറക്ടറേറ്റ് ജനറല് സംസ്ഥാനം സമര്പ്പിച്ച പ്രോജക്ട് റിപ്പോര്ട്ട് തള്ളിക്കളയുകയില്ലായിരുന്നു. അന്നു വീഴ്ചകള് ചൂണ്ടിക്കാട്ടിയപ്പോള് പതിവു പോലെ തന്നെ പരിഹസിച്ചു രക്ഷപ്പെടാനാണു മുഖ്യമന്ത്രി ശ്രമിച്ചത്. ഇപ്പോഴാകട്ടെ അദ്ദേഹം ഒന്നും പറയുന്നില്ല. ഇനിയെങ്കിലും സര്ക്കാര് കള്ളക്കളി അവസാനിപ്പിച്ച് ആത്മാര്ഥമായ സമീപനം സ്വീകരിക്കണമെന്നും രമേശ് ചെന്നിത്തല ആവശ്യപ്പെട്ടു.